CELEX: 31985D0218
Language: el
Date: 1985-03-20 00:00:00
Title: 85/218/ΕΟΚ: Απόφαση της Επιτροπής της 20ής Μαρτίου 1985 για την άρση του νομικού καθεστώτος ορισμένων περιοχών του εδάφους της Ομοσπονδιακής Δημοκρατίας της Γερμανίας όσον αφορά την κλασική πανώλη των χοίρων

Avis juridique important

|

31985D0218

85/218/ΕΟΚ: Απόφαση της Επιτροπής της 20ής Μαρτίου 1985 για την άρση του νομικού καθεστώτος ορισμένων περιοχών του εδάφους της Ομοσπονδιακής Δημοκρατίας της Γερμανίας όσον αφορά την κλασική πανώλη των χοίρων  

Επίσημη Εφημερίδα αριθ. L 097 της 04/04/1985 σ. 0061 - 0062 Ισπανική ειδική έκδοση: Κεφάλαιο 03 τόμος 34 σ. 0110  Πορτογαλική ειδική έκδοση : Κεφάλαιο 03 τόμος 34 σ. 0110 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 20ής Μαρτίου 1985  για την άρση του νομικού καθεστώτος ορισμένων περιοχών του εδάφους της Ομοσπονδιακής Δημοκρατίας της Γερμανίας όσον αφορά την κλασική πανώλη των χοίρων  (85/218/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 84/644/ΕΟΚ (2), και ιδίως το άρθρο 4γ παράγραφος 1 στοιχείο γ),  την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από την οδηγία 84/643/ΕΟΚ (4), και ιδίως το άρθρο 13α παράγραφος 2,  Εκτιμώντας:  ότι, με την απόφαση 82/838/ΕΟΚ (5), το Συμβούλιο αναγνώρισε ορισμένες περιοχές του εδάφους της Ομοσπονδιακής Δημοκρατίας της Γερμανίας ως επίσημα απαλλαγμένες από πανώλη των χοίρων ή απαλλαγμένες από πανώλη των χοίρων·  ότι εστίες κλασικής πανώλης των χοίρων έχουν διαπιστωθεί σε ορισμένες περιοχές του εδάφους της Ομοσπονδιακής Δημοκρατίας της Γερμανίας που αναφέρονται στα παραρτήματα Ι και ΙΙ της απόφασης 82/838/ΕΟΚ·  ότι με την απόφαση 85/162/ΕΟΚ της 6ης Φεβρουαρίου 1985 (6), η Επιτροπή ανέστειλε, για περίοδο 15 ημερών, το νομικό καθεστώς της επίσημης απαλλαγής από την πανώλη των χοίρων ή της απαλλαγής από την πανώλη των χοίρων για τις σχετικές περιοχές του γερμανικού εδάφους·  ότι, λαμβάνοντας υπόψη την επιδημιολογική εξέλιξη της ασθένειας, η Επιτροπή με την απόφαση 85/182/ΕΟΚ της 21ης Φεβρουαρίου 1985 (7) παρέτεινε προσωρινά για ορισμένες περιοχές αυτή την περίοδο αναστολής πέρα από τις 15 ημέρες που είχαν αρχικά προβλεφθεί·  ότι από τότε η ανάλυση της επιδημιολογικής κατάστασης δείχνει ότι η ασθένεια εξακολουθεί να υπάρχει σε ορισμένες περιοχές και ότι είναι αναγκαίο να αρθεί για τις περιοχές αυτές το καθεστώς της επίσημης απαλλαγής από την πανώλη των χοίρων·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Αίρεται το νομικό καθεστώς των περιοχών του εδάφους της Ομοσπονδιακής Δημοκρατίας της Γερμανίας που έχουν αναγνωριστεί ως επίσημα απαλλαγμένες από την πανώλη των χοίρων, κατά την έννοια του άρθρου 4γ παράγραφος 1 στοιχείο γ) της οδηγίας 64/432/ΕΟΚ, για τις περιοχές που απαριθμούνται στο παράρτημα της παρούσας απόφασης.  Άρθρο 2  Η παρούσα απευθύνεται στα κράτη μέλη.  Βρυξέλλες, 20 Μαρτίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 121 της 29. 7. 1964, σ. 1977/44.  (2) ΕΕ αριθ. L 339 της 27. 12. 1984, σ. 30.  (3) ΕΕ αριθ. L 302 της 31. 12. 1972, σ. 24.  (4) ΕΕ αριθ. L 339 της 27. 12. 1984, σ. 27.  (5) ΕΕ αριθ. L 352 της 14. 12. 1985, σ. 27.  (6) ΕΕ αριθ. L 63 της 2. 3. 1983, σ. 21.  (7) ΕΕ αριθ. L 67 της 7. 3. 1985, σ. 42.   ΠΑΡΑΡΤΗΜΑ  Περιοχές της Ομοσπονδιακής Δημοκρατίας της Γερμανίας για τις οποίες αίρεται το νομικό καθεστώς που τις απαλλάσσει επίσημα από την πανώλη των χοίρων  Regierungsbezirke: Detmold, Lueneburg και Hannover.